山药的中医配方
治脾胃虚弱,不思进饮食:山芋、白术各一两,人参三分。上三味,捣罗为细末,煮白面糊为丸,如小豆·大,每服三十丸,空心食前温米饮下。
治湿热虚泄:山药、苍术等分,饭丸,米饮服。
治噤口痢:干山药一半炒黄色,半生用,研为细末,米饮调下。
治心腹虚膨,手足厥冷,或饮过苦涩凉剂,晨朝未食先呕,或闻食即吐,不思饮食,此乃脾胃虚弱:山药一味,锉如小豆大,一半炒热,一半生用,为末,米饮调下。
补下焦虚冷,小便频敷,瘦损无力:薯蓣于沙盆内研细,入铫中,以酒一大匙,熬令香,旋添酒一盏,搅令匀,空心饮之,每旦一服。
治诸风眩运,益精髓,壮脾胃:薯蓣粉,同曲米酿酒;或同山茱萸、五味子、人参诸药浸酒煮饮。
治小便多,滑数不禁:白茯苓(去黑皮),干山药(去皮,白矾水内湛过,慢火焙干用之)。上二味,各等分,为细末,稀米饮调服。
治痰气喘急:山药捣烂半碗,入甘蔗汁半碗,和匀,顿热饮之。
治肿毒:山药,蓖麻子,糯米为一处,水浸研为泥,敷肿处。
治项后结核,或赤肿硬痛:生山药一挺(去皮),蓖麻子二个。同研贴之。
治乳癖结块及诸痛日久,坚硬不溃:鲜山药和芎藭、白糖霜共捣烂涂患处。涂上后奇痒不可忍,忍之良久渐止。
治冻疮:山药少许,于新瓦上磨为泥,涂疮口上。